廣陵會三同舍各以其字爲韵仍邀同賦 劉貢父
作者：蘇軾
朝代：宋

paragraphs: 去年送劉郎，醉語已驚衆。
如今各飄泊，筆硯誰能弄。
我命不在天，羿彀未必中。
作詩聊遣意，老大慵譏諷。
夫子少年時，雄辯輕子貢。
爾來再傷弓，戢翼念前痛。
廣陵三日飲，相對怳如夢。
況逢賢主人，白酒潑春甕。
竹西已揮手，灣口猶屢送。
羨子去安閑，吾邦正喧鬨。